Къанокъуэ Арсен и къулыкъум щIытекIам и щхьэусыгъуэр жиIащ
Къэбэрдей-Балъкъэрым и Iэтащхьэу щыта Къанокъуэ Арсен и къулыкъум щIытекIам и щхьэусыгъуэр, журналистхэм зэражриIамкIэ, кадрхэр зэман пыухыкIахэм къриубыдэу хъуэжын хуейуэ къызэрилъытэрщ.
— Сэ а лъэбакъуэр сегупсысауэ счащ. Республикэм и Iэтащхьэу сызэрылажьэрэ илъэс ебгъуанэм хыхьащи, быдэу си фIэщ мэхъу кадрхэр къекIуэкI зэманым езэгъыу щIэх-щIэхыурэ зэхъуэкIын зэрыхуейр, — къыхигъэщхьэхукIащ абы.
АдэкIэ Къанокъуэ Арсен къыщIигъужащ республикэм дяпэкIи дэIэпыкъуну, Урысейм и сэбэп зыхэлъхэм телэжьэну зэримурадыр.
